১৯৭১ সালের ভারত-পাক রণক্ষেত্রেই তৈরি হয়েছিল বলিউডের এই ছবি!

ওয়েব ডেস্ক: হলিউডে বিভিন্ন সময়ে যুদ্ধের ওপর আকাশছোঁয়া বাজেটে তৈরি হয়েছে নানান ছবি। যেগুলি আন্তর্জাতিক ক্ষেত্রে যথেষ্ট জনপ্রিয়তা পেয়েছিল। কিন্তু যুদ্ধ চলাকালীন যুদ্ধক্ষেত্রে ছবির শুটিং করার অনুমতি পাওয়াটা একপ্রকার অসম্ভব। কারণ নিরাপত্তার প্রশ্নটা সেখানে বড় হয়ে দাঁড়ায়। সত্যিকার যুদ্ধক্ষেত্রে সরাসরি যুদ্ধের ছবি ক্যামেরাবন্দি না হলেও যুদ্ধ বিধ্বস্ত এলাকাগুলোতে ছবির চিত্রগ্রহণ করা হয়েছে। সে ক্ষেত্রে যুদ্ধ পরিস্থিতি তৈরি করা ক্যামেরাতে অনেক সহজ এবং জীবন্ত হয়েছে। হলিউডে এমন তিনটি ছবির নাম জীবন্ত উদাহরণ হিসেবে বলা যেতে পারে। এগুলির মধ্যে ১৯৯৮ সালে তৈরি স্টিভেন স্পিলবার্গের ‘সেভিং প্রাইভেট রায়ান’, ২০০১ সালে রিডলে স্কটের তৈরি ‘ব্ল্যাক হক ডাউন’ এবং ২০১৭ সালে তৈরি ক্রিস্টোফার নোলানের ‘ডানকির্ক’ বিশেষভাবে উল্লেখযোগ্য।

আরও পড়ুন:‘অপারেশন সিঁদুর’ ছবির ঘোষণা করে পোস্টার,বলিউডকে ‘লোভী’-‘নির্লজ্জ’ কটাক্ষ!

অন্যদিকে বলিউডেও রণক্ষেত্রে তৈরি হয়েছিল একটি ভারতীয় ছবি । যেটি তৈরি করেছিলেন বলিউডের প্রখ্যাত পরিচালক জেপি দত্ত। ছবিটির নাম ‘বর্ডার’। ছবিটি তৈরি হয়েছিল ১৯৯৭ সালে। ১৯৭১ সালে ভারত- পাকিস্তান যুদ্ধ ক্ষেত্র রাজস্থানের মরুভূমি বিকানির রিজিয়নে শুটিং হয়েছিল এই ছবির। এছাড়াও যোধপুরে কিছুটা অংশ সুট করা হয়। ছবিটি লঙ্গেওয়ালের যুদ্ধে অনুপ্রাণিত হয়ে তৈরি করা হয়েছিল। ছবি শুটিংয়ের সময় সমস্ত অস্ত্র ব্যবহার করা হয়েছিল যেগুলি সত্যিকার। হঠাৎ কোনো নকল অস্ত্র নয়। ছবিতে প্রধান অভিনেতা ছাড়া বেশিরভাগ অভিনেতায় ছিলেন প্রকৃত সৈনিক। যুদ্ধ ট্যাংক থেকে শুরু করে ছোট বড় সমস্ত অস্ত্রই ছিল রিয়েল। নির্মাতারা অবশ্যই কিছুটা সৃজনশীল স্বাধীনতা নিয়েছিলেন। ছবির প্রধান অভিনেতাচ্ছিলেন অক্ষয় খান্না,সুনীল শেট্টি, জ্যাকি শ্রফ ও সানি দেওয়ালের মত তারকারা। ছবিটি তৈরি করতে সেই সময় ১০ কোটি টাকা খরচা হয়েছিল। অর্থাৎ সেই সময়ের তুলনায় ছবিটি যথেষ্ট ব্যয়বহুল ছিল।

‘বর্ডার’ ছবিটি এ পর্যন্ত বলিউডের সবচেয়ে আইকনিক যুদ্ধ সংক্রান্ত ছবি বলা যেতে পারে। প্রসঙ্গত, ছবির পরিচালক যে পীর দত্তের ভাই ছিলেন একজন ভারতীয় বিমান বাহিনীর পাইলট। ১৯৮৭ সালে একটি এমআইজি যুদ্ধবিমান চালানোর সময় তাঁর মৃত্যু হয়। তাই এই ছবিটি ভাইকে উৎসর্গ করেছিলেন পরিচালক। এই ছবিটি তৈরীর জন্য ভাইয়ের লেখা বিভিন্ন ডাইরিগুলি পড়ে তার রেফারেন্স ব্যবহার করা হয়েছিল ছবিতে।
যদিও এরপরে ‘উরি-দ্য সার্জিক্যাল স্ট্রাইক’ থেকে ‘শ্যাম বাহাদুর’ এবং ‘লক্ষ্য’ থেকে ‘শেরশাহ’ বলিউডে আজ পর্যন্ত এমন যুদ্ধকালীন পরিস্থিতি নিয়ে প্রচুর ছবি তৈরি হয়েছে।

This film of Bollywood was created in the India-Pak battlefield of the 1971 war